Traficul feroviar este blocat în zona Gării de Vest din Ploieşti, după ce o pasarelă metalică ce susţinea conductele de termoficare s-a prăbuşit miercuri peste liniile de cale ferată, fără a se înregistra victime, potrivit autorităţilor locale. Purtătorul de cuvânt al Inspectoratului pentru Situaţii de Urgenţă (ISU) Prahova, Raluca Vasiloae, a spus că pasarela căzută peste cele două linii de cale ferată are o greutate de patru tone şi lungimea/lăţimea, de 15/3 metri, luându-se măsura "asigurării zonei pe calea ferată". Reprezentanta ISU a precizat că nu sunt înregistrate victime. Conform purtătorului de cuvânt al Inspectoratului de Poliţie al Judeţului (IPJ) Prahova, Raluca Brezeanu, traficul feroviar este blocat. AGERPRES/(AS - editor: Nona Jalbă, editor online: Irina Giurgiu)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.